Babalik sa private media si Presidential Communications Operations Office Secretary Martin Andanar pagkatapos ng termino ni Pangulong Rodrigo Duterte sa June 2022.
Ayon kay Andanar, hindi siya tumakbo sa pagka-senador dahil ang kanyang commitment ay itaguyod ang mga pamana ni Duterte hanggang sa dulo ng kanyang termino.
Nangako rin aniya siya sa Pangulo na patuloy nitong ipagbibigay-alam sa publiko ang mga accomplishments ng kasalukuyang administrasyon.
Matatandaang kasama si Andanar sa initial Senate slate ng PDP-Laban pero hindi ito naghain ng kandidatura.